পরিযায়ী শ্রমিককে পিটিয়ে খুন

কলকাতা: পরিযায়ী শ্রমিককে পিটিয়ে খুনের অভিযোগ। গুরুতর আহত হয়েছে মৃতের ভাইও। দাদনের টাকা চাইতে গিয়েই খুন হতে হয়েছিল বলে দাবি নিহিতের পরিবারের। ঘটনাটি ঘটেছে মালদহের ইংরেজ বাজার থানার বাগবাড়ি এলাকায়। মূল অভিযুক্ত স্থানীয় তৃণমূল নেতা সহ ৬ জন । পলাতক অভিযুক্তরা। পুলিশ সূত্রে খবর মৃতের নাম আমির শেখ।

আরও পড়ুন: “৫ বছরে বদলে যাবে এই এলাকা,” বিরাট মন্তব‍্য সৌরভের

পুলিশ সূত্রে খবর, মৃতের পরিবার অভিযোগ করেছে ৪০০০ টাকা পেতেন আমির শেখ। যা আসলে ভিন রাজ্যে কাজে যাওয়ার দাদনের টাকা। সেই টাকা চাইতে যাওয়ায় বোনা সেখ সহ ৬ থেকে ৭ জনকে মাটিতে ফেলে বেধরক মারধর করেন বলে অভিযোগ। লাঠি, লোহার রড দিয়ে ক্রমাগত পেটাতে থাকেন। বাঁচাতে গিয়ে আহত হন আমিরের ভাই সুরাজও।

এরপর রক্তাক্ত অবস্থায় তাঁদের দুজনকে ওই বাড়ি থেকে উদ্ধার করে স্থানীয় বাসিন্দারা। নিয়ে যাওয়া হয় মালদহ মেডিক্যাল হাসপাতালে। সোমবার দুপুরে আমির শেখের মৃত্যু হয়। ঘটনায় ইংরেজ বাজার থানায় একটি লিখিত অভিযোগ দায়ের করা হয়েছে।